Sabrina Carpenter

Sabrina Annlynn Carpenter (lindur më 11 maj 1999) është një këngëtare, kantautore dhe aktore amerikane. Ajo fitoi famën e parë në Disney Channel me rolin e saj kryesor në serialin Girl Meets World (2014–2017), dhe nënshkroi me Hollywood Records. Ajo lëshoi këngën e saj debutuese, "Can't Blame a Girl for Trying" në 2014, ku pasuan edhe albumet në studio Eyes Wide Open (2015), Evolution (2016), Singular: Act I (2018) dhe Singular: Act II (2019).

Carpenter u shpërngul tek labeli Island Records në 2021 dhe lëshoi albumin e saj të pestë, Emails I Can't Send (2022); albumi u mbështet nga kënga "Nonsense" (atëkohë virale në TikTok) dhe kënga "Feather" (që ka rrokur top listat). Ajo gjithashtu hapi për Taylor Swift në koncert të Turneut Eras (2023–2024). Albumi i saj i gjashtë, Short n' Sweet (2024), u bë i pari i saj që debutoi në krye të top 200-shes së revistës Billboard, prodhoi tre këngët lista rrokëse "Espresso", "Please Please Please" dhe "Taste" (të trejat depërtuan në top 100-shen e Billboardit) të cilat thyen rekorde dhe arritje të ndryshme, si dhe fitoi gjashtë nominime për Grammy, duke fituar dy.

Carpenter u shfaq nëpër filma duke përfshirë komedinë Adventures in Babysitting (2016), dramën e moshës së rritur The Hate U Give (2018), dramën rrugore The Short History of the Long Road (2019), dramën muzikore Clouds (2020), dhe filmin triller Emergency (2022). Ajo gjithashtu ka luajtur në filmat e Netflix-it Tall Girl (2019), Tall Girl 2 (2022) dhe Work It (2020), duke qenë producente e këtij të fundit. Në Broadway, ajo luajti një rol kryesor në muzikalin Mean Girls (2020).

 Referime 

 Lidhje të jashtme 






Kategoria:Fitues të Grammy Award
Kategoria:Njerëz që jetojnë
Kategoria:Aktore amerikane të filmit
Kategoria:Lindje 1999
Kategoria:Artikuj me hKarta
Kategoria:Artikull me përshkrim të shkurtër
Kategoria:Këngëtare nga Pensilvania